
ŠAKIŲ RAJONO SAVIVALDYBĖS MERAS

POTVARKIS
DĖL ASMENS SVEIKATOS PRIEŽIŪROS ĮSTAIGOS SKYRIMO 

2024 m. balandžio 9 d. Nr. MT-
Šakiai

Vadovaudamasis Lietuvos Respublikos vietos savivaldos įstatymo 25 straipsnio 5 dalimi, Šakių rajono savivaldybės tarybos veiklos reglamento, patvirtinto Šakių rajono savivaldybės tarybos 2023 m. vasario 24 d. sprendimu Nr. T-80 ,,Dėl Šakių rajono savivaldybės tarybos veiklos reglamento patvirtinimo“, 192 punktu, Lietuvos Respublikos žmonių  užkrečiamųjų ligų profilaktikos ir kontrolės įstatymo 25 straipsnio 3 dalimi:  
1. Skiriu viešąją įstaigą (toliau – VšĮ) Šakių pirminės asmens sveikatos priežiūros centrą aprūpinimo tymų tyrimams reikalingomis priemonėmis savivaldybės lygiu organizuojančia įstaiga.
2. Nurodau VšĮ Šakių  pirminės asmens sveikatos priežiūros centrui organizuoti paimtų ėminių tymų sukėlėjo nustatymui skubų transportavimą į Nacionalinę visuomenės sveikatos priežiūros laboratoriją ( NVSPL).
           Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų administracinio teismo Kauno rūmams adresu: A. Mickevičiaus g. 8A, Kaunas.
	 
Savivaldybės meras							             Raimondas Januševičius

